Poliitikuna, kes on sel alal tegutsenud küllalt kaua, võin ma märgata, et ühe poliitiku all on meie püramiidis kindel kalju, teise all nagu ei oleks. See vist ongi see asi, mis valimistepäeva õhtul võetakse kokku poolthäältena. Poliitik, kes reklaamib vaid iseennast ning unustab need, kelle õlul ta seisab, teeb vea. Kui sa püramiidi tippu pürid, siis olgu su silmad suunatud üles, tähtede poole, aga jalgades olgu see tunne, et sind toetatakse. Kui ei toetata, siis ära püri!